జయం రవి

రవి మోహన్ (జననం: 1980 జనవరి 10), తమిళ సినిమా నటుడు. తెరపేరైన జయం రవిగా ప్రసిద్ధుడు. సినిమాల్లో సంపాదకుడుగా పనిచేసి, నిర్మాతగా కూడా సినిమాలు నిర్మించిన ఎడిటర్ మోహన్ కుమారుడు. తన అన్నయ్య మోహన్ రాజా దర్శకత్వం వహించగా, తండ్రి నిర్మించిన రొమాంటిక్ డ్రామా చిత్రం జయం (2003) తో రవి నటుడిగా చలన చిత్రరంగంలో అడుగుపెట్టాడు.

 నేపథ్యం 
ఎడిటర్ మోహన్, వరలక్ష్మి మోహన్‌ల కుమారుడు రవి. మదురైలోని తిరుమంగళంలో జన్మించాడు. అతనికి ఇద్దరు తోబుట్టువులు ఉన్నారు. అన్నయ్య మోహన్ రాజా చిత్ర దర్శకుడు. అతని చిత్రాలలో చాలావరకు రవి ప్రధాన పాత్రలో నటించాడు. అతని సోదరి రోజా దంతవైద్యురాలు. రవి, చెన్నైలోని అశోక్ నగర్ లోని జవహర్ విద్యాలయంలో పాఠశాల విద్య పూర్తి చేశాడు. భరతనాట్యం నర్తకి నళిని బాలకృష్ణన్ వద్ద నాట్యం అభ్యసించిన రవి, 12 ఏళ్ళ వయసులో తన తొలి నాట్య ప్రదర్శన చేసాడు. చెన్నైలోని లయోలా కాలేజీ నుండి విజువల్ కమ్యూనికేషన్‌లో డిగ్రీ పూర్తి చేసిన తరువాత చిత్ర పరిశ్రమలోకి రావాలని నిర్ణయించుకున్నాడు. ముంబైలోని కిషోర్ నమిత్ కపూర్ సంస్థలో నటనలో శిక్షణ పొందాడు.   

 సినీ కెరీర్ 

 2003-2008: తొలి విజయం 
బాల్యంలో రవి, తండ్రి నిర్మించిన రెండు తెలుగు చిత్రాలు బావ బావమరిది, పలనాటి పౌరుషం లలో బాలనటుడిగా నటించాడు. సోదరుడు మోహన్ రాజా దర్శకత్వం వహించగా, తన తండ్రి నిర్మించిన యాక్షన్ మసాలా చిత్రం జయంలో నటించాడు. ఇది అదే పేరుతో 2002 లో విడుదలైన తెలుగు చిత్రానికి రీమేక్. ఆ తరువాత అమ్మ నాన్న ఓ తమిళ అమ్మాయి సినిమా తమిళ రీమేక్‌లో నటించాడు. ఈ సినిమాలో రవి పనితీరును సిఫీ వెబ్‌సైటులో విశ్లేషిస్తూ ఒక విమర్శకుడు, "మీరు అతనిని మరింత చూడాలనుకునేలా చేస్తాడు" అని రాసాడు. ది హిందూలో మాలతీ రంగరాజన్ అతను తన పాత్రను ఆద్యంతం చక్కగా పోషించాడు అని రాసింది. ఫ్యామిలీ ఎంటర్టైనర్ గా పరిగణించిన ఈ చిత్రం ఉత్తమ చిత్రంగా తమిళనాడు స్టేట్ ఫిల్మ్ స్పెషల్ అవార్డును అందుకుంది. ఉత్తమ నటుడిగా రవి తమిళనాడు స్టేట్ ఫిల్మ్ అవార్డును అందుకున్నాడు.   

అతని తదుపరి సినిమా, దాస్ (2005). అది మరొక యాక్షన్-మసాలా చిత్రం. రెండు రీమేక్‌ల తరువాత అతని మొదటి ఒరిజినల్ చిత్రం అది.  అందులో అతడు ఫుట్‌బాల్ క్రీడాకారుడి పాత్ర పోషించాడు.  ఈ చిత్రం అతని మునుపటి చిత్రాల కంటే కూడా పెద్ద ఎత్తున విజయవంతమైంది.  సిఫీ సమీక్షకుడు అతని నటన "ఆకట్టుకునే" లా ఉందని అభివర్ణించాడు. "రవి వంద శాతం యాక్షన్ హీరో" అని పేర్కొన్నాడు.  ఆ సంవత్సరం విడుదలైన మరొక సినిమా మజాయ్, తెలుగు చిత్రం వర్షం యొక్క రీమేక్. ఇది ఒక మోస్తరుగా ఆడింది.  2006 లో, శరణ్ దర్శకత్వంలో వచ్చిన ఇధాయ తిరుడాన్ లో నటించాడు. ఇది బాక్సాఫీస్ వద్ద పేలవమైన ప్రదర్శన ఇచ్చింది.   తరువాత, మరోసారి తన సోదరుడి దర్శకత్వంలో, మరో తెలుగు చిత్రం రీమేక్ అయిన ఉనక్కుం ఎనక్కుం లో నటించాడు. లండన్‌లో జక్సాగా జీవించే యువ ఎన్ఆర్ఐ భారతదేశంలో గ్రామీణ పరిసరాలలో భయంకరమైన పరిస్థితులలో తన ప్రేమ కోసం జీవించి పోరాడవలసి వచ్చిన పాత్రలో నటించాడు. ఇది ఘన విజయం సాధించింది.      

 2009 - ప్రస్తుతం: యాక్షన్, కామెడీ పాత్ర 
2009 లో అతను పెరన్మై అనే యాక్షన్-అడ్వెంచర్ చిత్రం లో నటించాడు.  2013 లో అమీరిన్ ఆధీ-భగవాన్ అనే యాక్షన్ చిత్రంలో నటించాడు. 2014 లో, నిమిర్ధు నిల్ అనే యాక్షన్ చిత్రంలో నటించాడు. ఈ చిత్రాన్ని తెలుగులో జండా పై కపిరాజుగా నాని కథానాయకుడిగా, ఏకకాలంలో నిర్మించారు. 

2015లో రొమాంటిక్ కామెడీ రోమియో జూలియట్, యాక్షన్-కామెడీ సకలకళా వల్లవన్, యాక్షన్-థ్రిల్లర్ తని ఒరువన్ (అతని సోదరుడు మోహన్ రాజా దర్శకత్వం వహించాడు). స్పోర్ట్స్ యాక్షన్ చిత్రం భూలోహం, జెండాపై కపిరాజు -ఐదు చిత్రాలలో నటించాడు.  

2018 లో, అతను సైన్స్  యాక్షన్ చిత్రం టిక్ టిక్ టిక్  , యాక్షన్-థ్రిల్లర్ అడాంగా మారులో నటించాడు.  

2019 లో వచ్చిన కోమలి వినోదాత్మకమైన సినిమా, అది 2020లో కోమలి తెలుగులోకి అనువాదమైంది.  

2021లో తాను నటించిన భూమి సినిమా విమర్శకుల ప్రశంశలు పొందింది.  

సినిమాలు
+సంవత్సరంపేరుపాత్ర(లు)గమనికలు1989ఓరు తొట్టిల్ సభామ్—బాల కళాకారుడు 1993బావ బావమరిదియువ రాజుతెలుగు సినిమా, చైల్డ్ ఆర్టిస్ట్ 1994పల్నాటి పౌరుషంయువకుడు భీమినేని బ్రహ్మన్నతెలుగు సినిమా, చైల్డ్ ఆర్టిస్ట్ 2003జయంరవి2004ఎం. కుమరన్ మహాలక్ష్మి కుమారుడుఎం. కుమరన్2005దాస్ఆంటోనీ దాస్మజ్హైఅర్జున్2006ఇధయ తిరుడన్మహేష్ ఆళ్వార్ఉనక్కుమ్ ఎనక్కుమ్సంతోష్2007దీపావళిబిల్లు ముదలియార్2008వెల్లి తిరైఅతనేఅతిథి పాత్రసంతోష్ సుబ్రమణ్యంసంతోష్ సుబ్రమణ్యంధామ్ ధూమ్గౌతం సుబ్రమణ్యం2009పేరన్మైధురువన్2010తిల్లలంగడికృష్ణుడు2011కోఅతనేఅతిథి పాత్రఎంగేయుమ్ కాదల్కమల్2013ఆది భగవాన్ ఆది షణ్ముగం,
 భగవాన్ భాయ్ 2014నినైతతు యారోఅతనేఅతిథి పాత్రనిమిరందు నిల్ అరవిందన్ శివసామి,
 నరసింహ రెడ్డి 2015జెండాపై కపిరాజుఅతనేఅతిథి పాత్రరోమియో జూలియట్కార్తీక్సకలకళ వల్లవన్శక్తిథాని ఒరువన్ASP మిత్రన్ IPSభూలోహంభూలోహం2016మిరుతన్ఎస్‌ఐ కార్తీక్2017బోగన్ఏసీపీ విక్రమ్ ఐపీఎస్వనమగన్జర (వాసి)2018టిక్ టిక్ టిక్ఎం. వాసుదేవన్ (వాసు)అడంగ మారుఎస్‌ఐ సుభాష్2019తుంబాజాన్అతిధి పాత్రకోమలిరవి2021భూమిభూమినాథన్2022పొన్నియన్ సెల్వన్: Iఅరుల్మొళి వర్మన్2023అగిలాన్అగిలన్, నందా పొన్నియిన్ సెల్వన్: IIఅరుల్మొళి వర్మన్ఇరైవన్ఏసీపీ అర్జున్ ఐపీఎస్తెలుగులో గాడ్2024సైరన్తిలగన్బ్రదర్†TBAచిత్రీకరణ జెనీ †TBAచిత్రీకరణ థగ్ లైఫ్†TBA

 మూలాలు 

వర్గం:భరతనాట్య కళాకారులు
వర్గం:తెలుగువారిలో సంగీతకారులు
వర్గం:జీవిస్తున్న ప్రజలు
వర్గం:1980 జననాలు
వర్గం:కళైమామణి పురస్కార గ్రహీతలు